Α.Μ.Σ. Αναγέννηση Φλόγας

Ο Αθλητικός Μορφωτικός Σύλλογος Αναγέννηση Φλόγας είναι ελληνικό αθλητικό σωματείο που δραστηριοποιείται στην Πολίχνη, στο Νομό Θεσσαλονίκης, όπου και βρίσκεται η έδρα του, το Κλειστό Αθλητικό Κέντρο «Αλέξανδρος Νικολαΐδης». Επίσημο έτος ίδρυσής του είναι το 1999 και αγωνίζεται με χρώματα το κόκκινο και το κίτρινο. Ο σύλλογος διατηρεί τμήματα καλαθοσφαίρισης όλων των ηλικιών.

 Τμήμα καλαθοσφαίρισης ανδρών 
Ο σύλλογος ιδρύθηκε το 1999 μετά από συνένωση των ομάδων Αναγέννηση και Φλόγα Αναλήψεως.Α.Μ.Σ. Αναγέννηση Φλόγας, επίσημο ιστολόγιο του συλλόγου.

Κατά την αγωνιστική περίοδο 2004-05, η Αναγέννηση Φλόγας κατέκτησε το Πρωτάθλημα της Α' Κατηγορίας Ανδρών της Ε.ΚΑ.Σ.Θ., αποκτώντας το προνόμιο να αγωνιστεί στη Γ' Εθνική Κατηγορία για πρώτη φορά στην ιστορία της.«Ένωση Καλαθοσφαιρικών Σωματείων Θεσσαλονίκης» , πληροφορίες στον επίσημο ιστότοπο της Ε.Ο.Κ.

Την περίοδο 2005-06 ο σύλλογος είχε πολύ καλές επιδόσεις και, αν και νεοφώτιστος, κατέλαβε τη 2η θέση της τελικής βαθμολογικής κατάταξης με 21 νίκες και 5 ήττες.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Την επόμενη χρονιά, 2006-07, αναπλήρωσε το χαμένο έδαφος κατακτώντας το Πρωτάθλημα του 2ου Ομίλου Βορρά με 22 νίκες και 4 ήττες.«Πρωταθλητές Γ' Εθνικής Ανδρών» , πληροφορίες στον επίσημο ιστότοπο της Ε.Ο.Κ.

Κατά την πρώτη της περίοδο στη Β' Εθνική Κατηγορία, 2007-08, η Αναγέννηση Φλόγας ολοκλήρωσε τις αγωνιστικές της υποχρεώσεις στην 8η θέση του βαθμολογικού πίνακα. Την αγωνιστική περίοδο, 2008-09, κατετάγη 12η, παραμένοντας, ωστόσο στην κατηγορία. Στη δεύτερη συμμετοχή της στο θεσμό του Κυπέλλου Ελλάδος, η ομάδα, αφού πέρασε το πρώτο παιχνίδι σημειώνοντας 101 πόντους,«Θύμα έκπληξης έπεσε το Περιστέρι», άρθρο στον ιστότοπο Contra.gr, 15 Οκτωβρίου 2008. αποκλείστηκε στο δεύτερο από τους Ικάρους Σερρών με σκορ 74-76.«Προκρίθηκαν ΟΦΗ, Ολυμπιάδα», άρθρο στον ιστότοπο SuperBasket.gr, 22 Οκτωβρίου 2008.

Κατά την αγωνιστική περίοδο, 2009-10, κατέλαβε τη 10η θέση της τελικής βαθμολογίας, ενώ στη διοργάνωση του Κυπέλλου αποκλείστηκε από τον Αμύντα Υμήττου με σκορ 60-68 στην 1η Αγωνιστική της Α' Φάσης.«Α' Φάση (1η αγ.): Εύκολα ο Ηρακλής, έμεινε έξω το Παγκράτι» , άρθρο στον ιστότοπο Contra.gr, 26 Σεπτεμβρίου 2009. Την επόμενη χρονιά, 2010-11, με βελτιωμένες επιδόσεις, η Αναγέννηση ολοκλήρωσε τους αγώνες της στην 5η θέση της βαθμολογίας. Σε ό,τι αφορά το Κύπελλο, αποκλείστηκε κατά την 1η αγωνιστική της Α' Φάσης, όταν γνώρισε την ήττα από τον Κ.Α.Ο. Δράμας με σκορ 62-88.«Τα αποτελέσματα του Κυπέλλου» , άρθρο στον ιστότοπο Basketnet.gr, 15 Σεπτεμβρίου 2010.

Τα αποτελέσματα του συλλόγου δεν υπήρξαν εξίσου καλά τη χρονιά 2011-12 με τελική συγκομιδή 8 νίκες και 22 ήττες. Η κατάληψη της 15ης θέσης οδήγησε την ομάδα στη Γ' Εθνική. Επιπλέον η ομάδα απέσυρε τη συμμετοχή της από το Κύπελλο.«Αποσύρθηκαν και Αναγέννηση, Αίας!», άρθρο στον ιστότοπο OnSports.gr, 7 Σεπτεμβρίου 2011.

 Παραπομπές 

 Εξωτερικοί σύνδεσμοι 

 Α.Μ.Σ. Αναγέννηση Φλόγας, επίσημο ιστολόγιο του συλλόγου.

Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις αθλητικών συλλόγων το 1999
Κατηγορία:Ιδρύσεις ομάδων καλαθοσφαίρισης το 1999